 NA CHARLES WASONGA RAIS William Ruto mnamo Jumatatu, Juni 26, 2023, ametia saini Mswada wa Fedha wa 2023 wenye mapendekezo ambayo yatasababisha kupanda kwa gharama ya maisha. Dkt Ruto ametia saini mswada huo katika hafla fupi katika Ikulu ya Nairobi, ishara kwamba mapendekezo kwenye mswada huo yataanza kutekelezwa kuanzia Julai 1, 2023. Miongoni mwa waliohudhuria hafla hiyo ni Spika wa Bunge la Kitaifa Moses Wetang’ula, mwenzake wa Seneti Amason Kingi, Kiongozi wa Wengi katika Bunge la Kitaifa Kimani Ichungwa na mwenzake wa Seneti Aaron Cheruiyot na Mwanasheria Mkuu Justin Bedan Muturi. Pia alikuwepo Mkuu wa Mawaziri Musalia Mudavadi. Mswada huo ulioibua mjadala mkali nchini ulipitishwa bungeni mnamo Jumatano usiku wiki jana. Hii ni baada ya mjadala mkali uliosheheni bungeni huku wabunge wa upinzani wakipinga mapendekezo kama vile kuongezwa kwa ushuru wa VAT kutoka asilimia 8 hadi asimia 16. Aidha, wabunge hao wa Azimio la Umoja-One Kenya walipinga pendekezo la kuanzishwa kwa ushuru wa asilimia 1.5 kwa Hazina ya Ujenzi wa Nyumba za gharama nafuu. Lakini upinzani wao haukufua dafu kwani jumla wa wabunge 184 walipiga kura ya NDIO kuunga mkono mapendekezo dhidi ya 88 waliopinga. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  